แนวโน้มหุ้นผันผวนกรอบแคบ
นักวิเคราะห์ฯประเมินตลาดหุ้นไทยวันนี้แกว่งตัวผันผวนบวกลบสลับในกรอบแคบ จับตาสถานการณ์คาบสมุทรเกาหลี-เงินบาท
10 เม.ย. 2556

นักวิเคราะห์ฯประเมินตลาดหุ้นไทยวันนี้แกว่งตัวผันผวนบวกลบสลับในกรอบแคบ จับตาสถานการณ์คาบสมุทรเกาหลี-เงินบาท
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์เชิงกลยุทธ์ บล.ทิสโก้ กล่าวว่า ตลาดหุ้นไทยวันนี้คาดว่าแกว่งตัวผันผวนบวกลบสลับกันในกรอบแคบ ตามตลาดหุ้นส่วนใหญ่ในภูมิภาคเอเชียที่เปิดตลาดช่วงเช้าบวกลบสลับกัน 
โดยมีปัจจัยมาจาก sentiment ของตลาดหุ้นโลกออกมาค่อนข้างดี ตลาดหุ้นในสหรัฐฯปรับบวกขึ้นมา ซึ่งนักลงทุนคาดหวังเกี่ยวกับการประกาศผลประกอบการไตรมาส 1/56 ของกลุ่มเทคโนโลยี     
ส่วนสถานการณ์ที่ยังต้องติดตามเป็นเรื่องของความตึงเครียดในคาบสมุทรเกาหลี การเมืองในประเทศ และค่าเงินบาทที่แข็งค่าเร็วเกินไปซึ่งมีผลกระทบต่อเศรษฐกิจ   พร้อมให้แนวต้าน 1,485-1,490 จุด แนวรับ 1,460-1,465 จุด